
2023 METŲ RASEINIŲ RAJONO STALO TENISO PIRMENYBIŲ
N U O S T A T A I

I. BENDROJI DALIS
1. 2023  metų Raseinių stalo teniso pirmenybės (toliau – Pirmenybės).
2. Pirmenybes organizuoja Raseinių kūno kultūros ir sporto centras (toliau - Raseinių KKSC) ir Raseinių stalo teniso klubas STK Raseiniai (toliau - STK Raseiniai).
3. Pirmenybės  vykdomos  2023  m. vasario  18 d., Kalnų 15A, Raseiniuose (Raseinių specialioji mokykla), pradžia 11.00 val. , išankstinė  registracija  www.raudonajuoda.puslapiai.lt. Registracija vietoje pirmenybių dieną  iki 10.30 val. (esant laisvų vietų).
4. Pirmenybių dalyviai privalo vilkėti tvarkingą sportinę aprangą. Dalyviai patys atsakingi už savo sveikatą turnyro metu.
5. Varžybos vykdomos pagal patvirtintas Lietuvos stalo teniso asociacijos taisykles. Žaidėjų  raketės turi atitikti Tarptautinės stalo teniso federacijos (ITTF) nustatytus  reikalavimus.
II. VADOVAVIMAS VARŽYBOMS
6. Pirmenybių  vyr. teisėjas -  Romualdas Morkevičius (tel. 8 612 19100).
7. Varžybų nuostatai gali būti keičiami tik Pirmenybių organizatorių sprendimu. 
III. DALYVIAI
8.  Pirmenybėse gali dalyvauti stalo teniso žaidėjai,  gyvenantys tik Raseinių rajono savivaldybėje nustatyta tvarka užsiregistravę varžyboms. Maksimalus dalyvių skaičius – 24.
9. Iškilus ginčui dėl galimybės dalyvauti Pirmenybėse konkrečiam žaidėjui, galutinį sprendimą priima vyr. teisėjas.
IV. VARŽYBŲ SISTEMA
10. Pirmenybėse  rungtyniauja  vyrai ir moterys atskirose grupėse.
11. [bookmark: _GoBack]Varžybų sistema bus parinkta atsižvelgiant į pirmenybių dalyvių  skaičių.
12. Dalyviai suskirstomi į pogrupius atsižvelgiant į jų pajėgumą (reitingą), naudojantis kompiuterine raudonajuoda.lt programa. 
13. Visi susitikimai žaidžiami iki 3 laimėtų setų.
14. Nugalėtojai ir prizininkai nustatomi pagal jų užimtą vietą. 
V. APDOVANOJIMAI
15. Raseinių KKSC taurėmis ir medaliais apdovanojami sportininkai,  iškovoję I-II-III vietas.

